Асен Босев
Нова година

chitanka.info

Нова година при нас долетя,

радости нови донесе ни тя.

Книжки, играчки,

пъстри сурвачки,

блокче, тетрадки,

лакомства сладки

и за закалка —

ледна пързалка!

Нова годино, добре ни дошла,

дай ни за полет орлови крила!

Да сме умели,

дружни и смели,

весели, здрави

в труд и забави.

И да сме сити,

волни, честити!

Весела Нова годино, здравей!

С нас на забавите песни запей!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.